**TISZTELT ÜGYFELEINK!**

A 324/2013. (VIII.29.) Kormányrendeletben foglaltak alapján a jövőben az e-közmű rendszer felületén keresztül fogadja Társaságunk a **közműnyilatkozat és közmű-állásfoglalási kérelmeket, tehát a kérelmező kizárólag a közműegyeztető rendszeren keresztül indíthatja el és folytathatja le az egyeztetési folyamatot.** A közmű állásfoglalást és közműnyilatkozatot Társaságunk kizárólag az e-közmű rendszeren keresztül, elektronikus úton adja ki a kérelmezők részére.

**Tájékoztatjuk Önöket, hogy a Kormányrendelet értelmében az e-közmű rendszer által kiállított közműnyilatkozaton kívül más dokumentum közműnyilatkozatként a hatósági eljárásban nem használható fel.**

**A közműnyilatkozat és a közmű-állásfoglalás érvényességi ideje 1 év.**

A kormányrendelet módosítását követően meghatározott fogalmak alapján nyilatkozataink az alábbiak szerint csoportosíthatók:

|  |  |
| --- | --- |
| *Közmű-állásfogalások kiadása az alábbi dokumentumokhoz:* | *E-KÖZMŰ KÉRELEMHEZ CSATOLADNÓ MELLÉKLETEK* |
| * építési engedély, * használatbavételi engedély, * bontási engedély, * talajterhelési díj megállapításához nyilatkozat, * tűzivíz (oltóvíz) elláthatóságát igazoló nyilatkozat | * ***60 napnál nem régebbi földhivatali térképmásolatot és tulajdoni lap (TAKARNET rendszerből származó, nem hiteles változat is megfelel),*** * ***Meghatalmazás, amennyiben a kérelmező/megrendelő személye eltér az ingatlan tulajdonosától, vagy felhasználótól,*** |
| * előzetes közműnyilatkozat. | * ***Fent említett mellékletekkel együtt* *Előzetes Igénybejelentő (víziközmű törzshálózathoz való csatlakozáshoz, mennyiségi igény, illetve felhasználási jelleg változásnál), mely jelen tájékoztató 2. oldala*** |

|  |  |
| --- | --- |
| *Közműnyilatkozatok kiadása az alábbi ügyekhez:* | *E-KÖZMŰ KÉRELEMHEZ CSATOLADNÓ MELLÉKLETEK* |
| * közműegyeztetés | * ***közmű helyszínrajz („közmű-genplán”, mely minden érintett szolgáltatói hálózatot tartalmaz),*** * ***közterületi munkavégzés részletrajzai (amennyiben az érintett tevékenység igényli annak részletesebb bemutatását),*** * ***műszaki leírás, amennyiben a mellékelt tervek nem tartalmazzák megfelelő részletességgel a területen végzendő munkákat.*** |
| * vízjogi létesítési engedély | * ***Tervezett víziközmű hálózat terveinek digitális (pdf formátumban) változata,***   *Tájékoztatjuk, hogy az elbírálás/irattározás érdekében továbbra is szükséges társaságunkhoz szakáganként 2 példányban papír alapú tervek benyújtása*   * ***60 napnál nem régebbi földhivatali térképmásolatot ás tulajdoni lap (TAKARNET rendszerből származó, nem hiteles változat is megfelel),*** * ***Meghatalmazás, amennyiben a kérelmező/megrendelő személye eltér a tulajdoni lapon feltűntetett tulajdonostól.*** |

Közmű-állásfoglalás, illetve közműnyilatkozat a <https://www.e-epites.hu/e-kozmu> oldalon keresztül igényelhető, bármely beruházó, építtető, tervező, tulajdonos, bérlő, illetve gazdasági, intézményi, kérelmező által, melyhez Ügyfélkapu regisztrációval kell rendelkeznie a kérelmezőnek. Kérjük, hogy a fent felsorolt állásfoglalási, nyilatkozati kérelmeiket szíveskedjenek az e-közmű rendszeren keresztül benyújtani Társaságunk felé.

Az e-közmű felületre feltöltött kérelmekre a jogszabályban előírt határidőn belül (8 nap) Társaságunk megadja válaszát az érintettség (érinti/nem érinti) tekintetében. Az érintettség meghatározását követően Társaságunk 22 napon belül az e-közmű rendszeren keresztül közműnyilatkozatot ad ki, mely elektronikusan hitelesített formában használható fel a hatósági eljárás során.

Tájékoztatjuk, hogy a kérelmekkel kapcsolatosan az e-közmű rendszer üzemeltetője rendszerhasználati díjat számláz, melyet az igénylési folyamat során kell kiegyenlíteni az igénylőnek. Természetesen Társaságunk az e rendeletben előírt kötelezettségei teljesítésével összefüggésben a fent besorolt állásfoglalások, nyilatkozatok tekintetében díjazásra nem jogosult, díjaiban azt nem érvényesítheti.

Amennyiben az e-közmű rendszerre feltöltött kérelem, vagy az ügyintézéshez szükséges mellékletek kapcsán hiányosságokat tapasztalunk az *e-közmű* felületen hiánypótlást kezdeményez Társaságunk, melyről *az e-közmű* rendszer automatikus e-mailt küld a kérelmező részére.

E-közmű felülettel kapcsolatos információk tekintetében, illetve az *e-közmű* rendszer használatáról a [www.e-epites.hu/e-kozmu](http://www.e-epites.hu/e-kozmu) internetes oldalon informálódhatnak (<https://www.e-epites.hu/lakossagi-tajekoztatok>; <https://www.e-epites.hu/e-kozmu/segedletek>).

Jelen tájékoztató jogszabályi háttere:

* [2016. évi CXX. törvény az elektronikus hírközlésről szóló 2003. évi C. törvény, valamint a Magyar Energetikai és Közmű-szabályozási Hivatalról szóló 2013. évi XXII. törvény módosításáról](http://njt.hu/cgi_bin/njt_doc.cgi?docid=198650.329356)
* [324/2013. (VIII. 29.) Korm. rendelet az egységes elektronikus közműnyilvántartásról](http://njt.hu/cgi_bin/njt_doc.cgi?docid=162737.350002)
* [369/2016. (XI. 29.) Korm. rendelet egyes kormányrendeleteknek az egységes elektronikus közműegyeztetés megvalósításához szükséges módosításáról](http://njt.hu/cgi_bin/njt_doc.cgi?docid=198906.329964)
* Víziközmű-szolgáltatásról szóló 2011. évi CCIX. törvény egyes rendelkezéseinek végrehajtásáról szóló 58/2013 (II.27) Kormányrendelet
* Víziközmű-szolgáltatásról szóló 2011. évi CCIX. törvény egyes rendelkezéseinek végrehajtásáról szóló 58/2013 (II.27) Kormányrendelet

**ÉRV ZRt**